b'\n_START_ARTICLE_\nRoman Leljak\n_START_SECTION_\nOtro\xc5\xa1tvo in \xc5\xa1olanje\n_START_PARAGRAPH_\nRoman Leljak se je rodil v mestecu \xc4\x90urmanec pri Krapini, o\xc4\x8detu Rudolfu Leljaku in materi Milici Belo\xc5\xa1evi\xc4\x87._NEWLINE_Osnovno \xc5\xa1olo je obiskoval v \xc5\xa0entjurju. Po kon\xc4\x8dani osnovni \xc5\xa1oli leta 1978 se je odlo\xc4\x8dil za voja\xc5\xa1ki poklic in nadaljeval \xc5\xa1olanje v Sarajevu in Beogradu na Srednji voja\xc5\xa1ki \xc5\xa1oli smer SV\xc5\xa0 KoV smer zvez. _NEWLINE_Kon\xc4\x8dal specializacijo za \xc5\xa1ifranta v Jugoslovanski ljudski armadi (JLA) in nato \xc5\xa1e posebno \xc5\xa1olanje v Voja\xc5\xa1kem centru varnostne slu\xc5\xbebe v Pan\xc4\x8devu.\n_START_SECTION_\nSlu\xc5\xbeba v JLA\n_START_PARAGRAPH_\nLeljak, pod\xc4\x8dastnik JLA, je najprej slu\xc5\xbeboval kot \xc5\xa1ifrant v voja\xc5\xa1nici Ljuba \xc5\xa0ercerja v Ljubljanskem armadnem obmo\xc4\x8dju, kasneje pa kot organ varnosti JLA. Slu\xc5\xbeboval je \xc5\xa1e v Postojni in Mariboru. V organih varnosti JLA je prenehal delati februarja 1988. Marca 1987 je zaprosil za prenehanje aktivne voja\xc5\xa1ke slu\xc5\xbebe._NEWLINE_Nekaj dni pred aretacijami Janeza Jan\xc5\xa1e, Ivana Bor\xc5\xa1tnerja in Davida Tasi\xc4\x87a (afera JBTZ), so ga 25. maja 1988 aretirali zaradi kraje denarja in kasetofona ter nepoobla\xc5\xa1\xc4\x8denega snemanja. Priprli so ga v voja\xc5\xa1kem zaporu na Metelkovi v Ljubljani, kjer je ostal do 17. avgusta 1988, ko je z gladovno stavko izsilil izpust. Sam je trdil, da je proces proti njemu politi\xc4\x8den, ker je sovpadal s procesom proti \xc4\x8detverici, sta ga takrat podprla Odbor za varstvo \xc4\x8dlovekovih pravic in tednik Mladina. V \xc4\x8dasu preiskave ni imel pravice do civilnega odvetnika. V procesu pred voja\xc5\xa1kim sodi\xc5\xa1\xc4\x8dem v Ljubljani je bil obsojen na 14 mesecev zapora. Sodba mu o\xc4\x8dita zlorabo metod in sredstev v Slu\xc5\xbebi. Pro\xc5\xa1njo za prenehanje voja\xc5\xa1ke slu\xc5\xbebe v JLA so usli\xc5\xa1ali 20. oktobra 1988. Sodba je razveljavljena s sklepom Vrhovnega sodi\xc5\xa1\xc4\x8da RS 1992 leta in kazen brisana iz evidence.'